**Digital kompetanse for elever på Jåtten skole**

***Innledning***

Planen tar utgangspunkt i læreplanene til de ulike fagene i «Kunnskapsløftet». Fra fagene er det hentet ut alle målene knyttet til digital kompetanse og de er satt inn i det 7-årige løpet for barnetrinnet.

***Om målene i planen***

Målene fra «Kunnskapsløftet» er ikke alltid direkte gjengitt i denne planen, men målene er arbeidet inn. Mål som «Planlegge og presentere reiser til Europa og andre verdensdeler ved å bruke digitale verktøy» (hentet fra samfunnsfag 7. trinn) er bakt inn som det å kunne lese og bruke digitale kart, gjøre målrettede søk på Internett og bruke et presentasjonsprogram. Som en forlengelse av dette er det også tatt vekk en del av de fagspesifikke momentene fra målene, f.eks. er «Fotografere og manipulere bilder digitalt og reflektere over bruk av motiv og utsnitt» endret til «Fotografere og manipulere bilder digitalt» i og med at bruken av motiv og utsnitt er direkte knyttet til kunnskaper i kunst og håndverk og er ikke spesifikke digitale kunnskaper.

Planen sier ikke mye om hvilket fag som skal gjøre hva, men målene er gruppert i hovedtema – som tekstbehandling, regneark, presentasjon osv. I «Kunnskapsløftet» er det ikke alltid like klart hvilket fag som skal ha ansvar for hva, i og med at mange av målene i de ulike fagene overlapper hverandre. Planen skal allikevel gi et bilde over hva man på det enkelte trinn har ansvar for å lære elevene. Dette bunner også i at det ikke er det enkelte fag som har en spesiell forpliktelse innenfor digital kompetanse. I «Kunnskapsløftet» har alle fag dette ansvaret og man må regne med at eleven har bruk for digital bildebehandling i både norsk og naturfag – i tillegg til kunst og håndverk.

Det vil være konkretiseringer av mål plassert i parentes bak målet der det er nødvendig, men dette er lokale konkretiseringer som den nasjonale planen ikke sier noe bestemt om.

Det er ingenting i veien for at det enkelte trinn bruker <http://stavanger.iktplan.no/>, som inneholder mange gode opplegg for ulike deler av elevens digitale kompetanse. IKTplan.no er ikke en samling av digitale kompetansemål fra K06, men en egen hjelpeplan for hva digital kompetanse kan bety i samfunnet i dag.

***Om lærerens kompetanse***

Det er viktig at alle lærere har en god digital kompetanse nå som denne kompetansen skal inn i alle fag, og alle lærere har stort sett behov for den samme digitale kompetansen, uavhengig av hvilke fag og på hvilket trinn de underviser.

Områder du trenger kunnskaper innenfor:

* Tekstbehandling, regneark og presentasjon
* Internett
* Generell IKT-kunnskap
* Lyd/bildebehandling
* It’s learning

Elevene skal kunne ...

|  |  |  |  |  |
| --- | --- | --- | --- | --- |
|  | ***1. trinn*** | ***2. trinn*** | ***3. trinn*** | ***4. trinn*** |
| Tekstbehandling | * Bruke bokstaver og eksperimentere med ord på tastatur. * Bruke datamaskinen til tekstskaping. * Skrive ut. | * Videreutvikle kunnskaper om tekstskaping: skrive hele setninger og lagre. | * Skape, lagre og gjenhente (åpne) tekster. * Bruke funksjonene «kopier», «lim inn» og «angre». * Endre teksttype og -størrelse. * Sette inn bilder. | * Trene seg opp i bruk av «touch» -metoden. |
| Regneark |  |  | * Finne og åpne regneark * Vite hva kolonne, celle og rad er * Sette opp enkle regnestykker med bruk av celler («=A1+A2»). | * Skrive tekst og tall inn i celler * Bruke enkle funksjoner i regneark (SUM). |
| Presentasjon |  |  |  | * Lage enkle presentasjoner (lage presentasjoner med flere ark som inneholder overskrifter og underpunkter). |
| Internett  (Epost, nettleser, 365, meldinger osv.) | * Logge seg inn og ut på en maskin, It’s learning, FEIDE og Office 365. | * Grunnleggende surfing og bruk av nettleser. | * Finne stoff på internett. * Lagre bilder fra internett. * Sende epost/melding. | * Bruke digitale kart. * Sende e-post/melding med vedlegg. |
| Generell IKT | * Besøke datarommet. * Slå på og av en datamaskin. * Leke / bli kjent med mus og tastatur. * Starte og avslutte programmer. |  | * Kunne åpne dokumenter. * Opprette mapper, gi navn og endre navn. * Vite forskjellen på fil og mappe. * Kjenne til ulike ikoner i Windows. * Lagre dokumenter i egne mapper. * Forstå forskjellen mellom private og delte mapper. * Følge enkle regler for personvern ved bruk av internett. * Uttrykke egne tanker om dataspill. | * Lagre på datamaskinens harddisk, på eget brukernavn i 365-sky og på minnepinne. |
| A/V inkl. lyd- og bilde behandling |  | * Bruke enkle tegnefunksjoner i tegneprogram. |  | * Ta bilde med digitalt kamera. |
| Its learning (ITL) |  |  |  | * Logge inn/ut. * Sende/motta melding. * Finne info som er lagt ut. * Kjenne til «Dine filer». * Kunne ta tester/undersøkelser. * Kunne navigere i mappene til klassen. * Kunne bruke lenker. |
| Fagspesifikk |  |  | * MAT: Kunne bruke et geometriprogram (GeoGebra). |  |

Eleven skal kunne ...

|  |  |  |  |
| --- | --- | --- | --- |
|  | ***5. trinn*** | ***6. trinn*** | ***7. trinn*** |
| Tekstbehandling | * Lage sammenhengende tekster med bilder, utsmykninger og varierte skrifttyper til en større helhet. * Bruke tekstflyt, rundt objekter i teksten. * Endre størrelse og plassering av bilder i teksten. | * Lage interaktive tekster. * Bruke tekstbehandling til å publisere eget arbeid. | * Bearbeide digitale tekster og drøfte virkningene. * Sette inn og redigere en tabell. * Bruke stiler. |
| Regneark | * Sette opp enkle regnskap. * Lage diagrammer. * Bruke forhåndsvisning i forbindelse med utskrift. * Sette inn og slå sammen rader og kolonner. * Sette inn nye regneark. * Forandre navn på faner. * Justere og redigere tabeller. * Lage lister. | * Endre tallformat i celler. * Sette inn enkle formler. * Overføre formler. * Kjenne til funksjonsverktøy. * Finne median, typetall og gjennomsnitt til et gitt celleområde. * Lage stolpe- og sektordiagram. * Sortere data. * Sette opp/regne ut divisjonstykker. | * Sette inn valutabenevnelser i et regneark. * Lage en regnearkmodell som beregner valuta. |
| Presentasjon | * Lage presentasjoner (sette inn bilder). | * Bruke presentasjoner til å publisere eget arbeid (bruke overganger). | * Bruke forskjellige maler. |
| Internett  (Epost, nettleser, 365, meldinger osv.) | * Søke etter informasjon på en målrettet måte. | * Lese og bruke digitale kart. * Bruke epost/meldinger og andre kommunikasjonsmetoder for å komme i kontakt med andre elever. | * Bruke bibliotek og digitale informasjonskanaler på en målrettet måte. * Søke etter og finne bilder på internett. * Kjenne til regler for nettvett. |
| Generell IKT | * Kjennskap til ulike filer (Word, Excel, Powerpoint, tegninger, bilder mm) * Kjenne til størrelsesbegreper for filer (kb, mb, gb, tb) * Ha kunnskaper om regler for opphavsrett ved bruk av tekster hentet fra internett. * Skrive ut i de fleste programmer / kjenne utskriftssystemet ved skolen. | * Kunne endre navn på en fil. * Kunne flytte en fil ved å dra den inn i en mappe, eller klippe ut fra en mappe og lime inn i en annen. * Bruke kildehenvisninger, også mot internett. | * Forklare opphavsrettslige regler for bruk av materiale hentet fra internett. |
| A/V inkl. lyd- og bilde behandling | * Framføre presentasjoner med prosjektør. * Kunne bruke enkle funksjoner i et bildebehandlingsprogram (beskjære og rotere). * Filme med digitalt videokamera. | * Overføre bilder fra kamera til mappe. * Ta opp lyder digitalt og gjøre enkle manipuleringer. * Fotografere og manipulere bilder digitalt (legge på filter, markere områder, klippe og lime). | * Overføre film fra videokamera til mapper. * Redigere film (sette sammen ulike segmenter til en helhet, legge på overganger og lyd/musikk). |
| Its learning (ITL) | * Sende meldinger * Laste opp filer * Levere inn dokumenter i It’s learning. * Bruke snarveier * Vite hvordan It’s learning sin mappestruktur fungerer, og skille mellom egne og felles mapper. | * Flytte, kopiere og sletter dokumenter. * Lenke opp nettsider. * Delta i faglige diskusjoner. | * Kunne skrive kommentarer. * Kunne redigere filinnhold. |
| Fagspesifikk |  |  | * MAT: Bruke geometriprogram i arbeid med plassering og bevegelse i koordinatsystemer (GeoGebra). |